**7/2025.**

**Csanytelek Község Önkormányzata**

**Képviselő-testülete**

**2025. június 27.-én (péntek) du. 13 órakor**

**megtartott nyilvános soros ülésének**

**jegyzőkönyve**

**Napirend:**

1. *A Képviselő-testület 2025. június 27. napján tartott ülése napirendjének jóváhagyása*

Előadó: Somodi Balázs alpolgármester

1. *Az önkormányzat és az önkormányzati hivatal 2024. évi költségvetési maradványa végleges felosztásának jóváhagyása*

Előadó: Somodi Balázs alpolgármester, Kató Pálné jegyző

1. *Csanytelek Község Önkormányzata és a Csanyteleki Polgármesteri Hivatal belsőellenőri szabályszerűségi vizsgálatáról (kontrolltevékenységről) szóló jelentésének jóváhagyása*

Előadó: Somodi Balázs alpolgármester, Kató Pálné jegyző

1. *Csanytelek Község Önkormányzata Polgármestere illetménye és költségtérítése összege megváltoztatása jóváhagyása*

Előadó: Somodi Balázs alpolgármester, Kató Pálné jegyző

1. *Egyebek*

**T a r t a l o m j e g y z é k**

Csanytelek Község Önkormányzata Képviselő-testülete 2025. június 27. napján megtartott

soros (nyílt) ülésének jegyzőkönyvéhez

**-----------------------------------------------------------------------------------------------------------------------------**

 **Határozat száma: Tárgya: Oldalszám:**

**------------------------------------------------------------------------------------------------------------------------------**

**39/2025. (VI. 27.) Ökt határozat** *A Képviselő-testülete júniusi ülése napirendjének jóváhagyása 3-4*

**40/2025. (VI. 27.) Ökt határozat** *Az önkormányzat és az önkormányzati hivatal 2024. évi*

*költségvetési pénzmaradványa végleges felosztásának jóváhagyása 4-5*

**41/2025. (VI. 27.) Ökt határozat** *Csanytelek Község Önkormányzata és Hivatalnál kontroll-*

 *tevékenység ellenőrzéséről szólóbelső ellenőri jelentés jóváhagyása 5-6*

**42/2025. (VI. 27.) Ökt határozat** *Csanytelek Község Önkormányzata Polgármestere illetménye*

 *és költségtérítése összege megváltoztatása jóváhagyása 6-7*

**J e g y z ő k ö n y v**

**Készült:** Csanytelek Község Önkormányzata Képviselő-testülete 2025. június 27-én du. 13 órakor megtartott soros nyilvános ülésén.

**Az ülés helye**: a Polgármesteri Hivatal díszterme

**Jelen vannak:**

 Somodi Balázs alpolgármester

 Mucsi István Tibor képviselő

 Kovács Andrea képviselő

 Bartus László képviselő

 Bernát János képviselő

 Palásti Pál képviselő

**Távolmaradását bejelentette:**  Erhard Gyula polgármester

**Tanácskozási joggal jelent meg:** Kató Pálné jegyző, jegyzőkönyvvezető

 Tápainé Karkas Krisztina a Hivatal Adó- és Pénzügyi Iroda V.

 Vida-Zsótér Dóra irodavezető-helyettes

**Somodi Balázs alpolgármester:** köszöntötte a Képviselő-testület ülésén megjelent képviselőket és az ülésen tanácskozási joggal résztvevőt. Megállapította, hogy az ülés határozatképes, mivel a 7 képviselőből 6 képviselő megjelent.

Szavazásra bocsátotta az ülés napirendjére általa írásban kiadott meghívó szerinti javaslatot, mellyel a Képviselő-testület tagjai egyhangúlag 6 igen szavazattal egyetértett, melyet a Képviselő-testület az alábbi határozatba foglalt.

1. **Napirend**

**Tárgy: Előadó:**

*A Képviselő-testület 2025. júniusi ülése napirendjének jóváhagyása* Somodi Balázs alpolgármester

(A tárgyi meghívó ezen jegyzőkönyv mellékleteként csatolva.)

**Somodi Balázs alpolgármester:**  kihirdette az alábbi határozatot.

**39/2025. (VI. 27.) Ökt határozat**

**Tárgy:** *A Képviselő-testület 2025. június 27. napján tartott ülése napirendjének jóváhagyása*

**H a t á r o z a t**

Csanytelek Község Önkormányzata Képviselő-testülete a2025. június 27. napjára a Polgármester által írásban kiadott meghívója alapján az alábbi napirendi pontok tárgyalását tűzi ki:

**Napirend:**

1. *A Képviselő-testület 2025. június 27. napján tartott ülése napirendjének jóváhagyása*

Előadó: Somodi Balázs alpolgármester

1. *Az önkormányzat és az önkormányzati hivatal 2024. évi költségvetési maradványa végleges felosztásának jóváhagyása*

Előadó: Somodi Balázs alpolgármester, Kató Pálné jegyző

1. *Csanytelek Község Önkormányzata és a Csanyteleki Polgármesteri Hivatal belsőellenőri szabályszerűségi vizsgálatáról (kontrolltevékenységről) szóló jelentésének jóváhagyása*

Előadó: Somodi Balázs alpolgármester, Kató Pálné jegyző

1. *Csanytelek Község Önkormányzata Polgármestere illetménye és költségtérítése összege megváltoztatása jóváhagyása*

Előadó: Somodi Balázs alpolgármester, Kató Pálné jegyző

1. *Egyebek*

Határozatról értestést kap:

-Kató Pálné jegyző és általa

-Erhard Gyula polgármester

-Irattár

1. **Napirend**

**Tárgy: Előadó:**

Az *önkormányzat és az önkormányzati hivatal 2024. évi költségvetési* Somodi Balázsalpolgármester

*pénzmaradványa végleges felosztásának jóváhagyása* Kató Pálné feladatellátó jegyző

(Tárgyi írásos előterjesztés a Képviselő-testület mai üléséről készült jegyzőkönyve melléklete.)

**Kató Pálné jegyző:** *szóbeli kiegészítésében* elmondta, hogy miért célszerű az önkormányzat 2024. évi költségvetése végrehajtásáról szóló zárszámadás után a tárgyalt kérdésben döntést hoznia a Képviselő-testületnek, melyet előzetesen véleményezett a Pénzügyi Ellenőrző, Foglalkoztatáspolitikai és Településfejlesztési Bizottság és határozatába foglaltan támogatta az előterjesztésben írtak testület általi elfogadását. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és határozatba foglalását.

**Somodi Balázs alpolgármester:** *Szóbeli kiegészítést* nem fűzött az írásban kiadott előterjesztésben írtakhoz.

**K é r d é s, hozzászólás nem hangzott el.**

**Somodi Balázs alpolgármester:** *összefoglalójában* megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 6 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**40/2025. (VI. 27.) Ökt határozat**

**Tárgy:** *Az önkormányzat és az önkormányzati hivatal 2024. évi költségvetési maradványa végleges felosztásának jóváhagyása*

**H a t á r o z a t**

Csanytelek Község Önkormányzata Képviselő-testülete a Pénzügyi Ellenőrző, Foglalkoztatáspolitikai és Településfejlesztési Bizottsága előzetes véleményének figyelembevételével a tárgyban benyújtott előterjesztést megtárgyalta és az alábbi döntést hozta.

1. Csanytelek Község Önkormányzata Képviselő-testülete rögzíti, hogy az Önkormányzat 2024. évi pénzmaradvány keretéből az Önkormányzat és az Önkormányzati Hivatal 2025. évi költségvetéséről szóló rendeletében eredeti előirányzatként már beépített és figyelembe vett forráskeretein felül **rendelkezésre álló szabad maradvány keretét 33.083.628,- Ft összegben hagyja jóvá.**
2. A Képviselő-testület az e határozat 1. pontjában rögzített és módosított előirányzatként figyelembe vehető forráskeretét az alábbi működési és fejlesztési kiadásokra hagyja jóvá:
* Játszótéri eszközök felújítása, festése 150.000,- Ft
* Hivatal intézmény finanszírozásán belül az 1155/2025. (V.21.) Korm. határozat

alapján 07.01-től a kötelezően történő köztisztviselői illetményemelés normatí-

vával nem fedezett 3,65 fő bérének és járulékának fedezetére 1.943.625,- Ft

* Nyári diákmunka program keretében foglalkoztatottak (20 fő) illetményéhez

kapcsolódó munkáltatót terhelő szociális hozzájárulási adó fedezetére 390.000,- Ft

* Polgármester számára asztali számítógép beszerzése 200.000,- Ft
* Kossuth utcai járdafelújítás önerő fedezetére 1.000.000,- Ft
* Kiemelt önkormányzati rendezvény költség fedezete 2025. évre 500.000,- Ft
* Általános költségvetési tartalék képzés előirányzata: 28.398.887,- Ft

1. A Polgármesteri Hivatalanál keletkezett előző évi szabad maradvány összege: 501.116,- Ft

forráskeretet az alábbi célkitűzések előirányzataira hagyja jóvá módosított

előirányzatként a Képviselő-testület:

* Gázenergia szolgáltatás díjának fedezetére (ÁFA-val) 501.116,- Ft
1. A Képviselő-testület felkéri Kató Pálné jegyzőt és az általa az Adó- és Pénzügyi Iroda vezetőjét, hogy az előző évi maradvány keretek jelen határozattal jóváhagyott tételeit módosított előirányzatként rögzítsék és az aktuális költségvetési rendelet módosítás részeként terjesszék elő a Képviselő-testület elé.

Végrehajtásért felelős: Kató Pálné jegyző és általa

Tápainé Karkas Krisztina a Hivatal Adó- és Pénzügyi Iroda Vezetője

Beszámolás határideje: végrehajtást követő soros ülés időpontja

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina Adó- és Pénzügyi Iroda Vezetője
* Irattár

**3.) Napirend**

**Tárgy: Előadó:**

*Csanytelek Község Önkormányzata és Hivatala belső ellenőri szabályszerűségi* Somodi Balázs alpolgármester

*vizsgálatáról (kontrolltevékenységről szóló belső ellenőri jelentés jóváhagyása* Kató Pálné jegyző

(Tárgyi írásos előterjesztés és melléklete a Képviselő-testület mai üléséről készült jegyzőkönyve melléklete.)

**Kató Pálné jegyző:** *szóbeli kiegészítésében* szólt arról, hogy a belső ellenőr által benyújtott tárgyi jelentésében foglaltakat előzetesen véleményezte a Pénzügyi Ellenőrző, Foglalkoztatáspolitikai és Településfejlesztési Bizottság és határozatába foglaltan támogatta az előterjesztésben és ahhoz csatolt belső ellenőri jelentésben írtak testület általi elfogadását. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és határozatba foglalását.

**Somodi Balázs alpolgármester:** *Szóbeli kiegészítést* nem tett.

**K é r d é s, hozzászólás nem hangzott el.**

**Somodi Balázs alpolgármester:** *összefoglalójában* megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben és ahhoz csatolt mellékletében foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 6 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**41/2025. (VI. 27.) Ökt határozat**

**Tárgy: :**  *Csanytelek Község Önkormányzata és a Csanyteleki Polgármesteri Hivatal belsőellenőri szabályszerűségi vizsgálatáról (kontroll-tevékenységről) szóló jelentésének jóváhagyása*

**H a t á r o z a t**

Csanytelek Község Önkormányzata Képviselő-testülete a tárgyi előterjesztésben foglaltakat megtárgyalta, figyelembe-vette *a Pénzügyi Ellenőrző, Foglalkoztatáspolitikai és Településfejlesztési Bizottság* tárgyra vonatkozó javaslatát és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet szerinti jogkörében eljárva*, elfogadta* a Belsőellenőr által (a belsőellenőrzési tervnek megfelelően) készített, a település jegyzője által beterjesztett, *Csanytelek Község Önkormányzata és a Csanyteleki Polgármesteri Hivatal belsőellenőri szabályszerűségi vizsgálatáról (kontrolltevékenységről) szóló jelentését* a tárgyi előterjesztéshez 1. mellékletként csatolt tartalommal.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Sziveri-Gajdán Lejla Belsőellenőr (Szeged)
* Kató Pálné jegyző és általa
* Pénzügyi Ellenőrző, Foglalkoztatáspolitikai és Településfejlesztési Bizottság Elnöke
* Tápainé Karkas Krisztina a Csanyteleki Polgármesteri Hivatal Adó- és Pénzügyim Iroda Vezetője (Helyben)
* Irattár

**4.)Napirend**

**Tárgy: Előadó:**

*Csanytelek Község Önkormányzata Polgármestere illetménye és költségtérítése* Somodi Balázs alpolgármester

*összege megváltoztatása jóváhagyása* Kató Pálné jegyző

(A tárgyi írásos előterjesztés e jegyzőkönyv melléklete.)

**Somodi Balázs alpolgármester:**nem élt a *szóbeli kiegészítés* lehetőségével.

**Kató Pálné jegyző:** *Szóbeli kiegészítésében* elmondta, hogy a tárgyi előterjesztést azért nem kellett véleményeztetni a Pénzügyi Ellenőrző, Foglalkoztatáspolitikai és Településfejlesztési Bizottsággal, mert ez az előre eltervezett polgármesteri illetmény emelés a törvény erejénél fogva jár és nem a testület által megítélt adható összeg. Hozzáfűzte, hogy párban kellene járni az alpolgármester tiszteletdíja összege emelésének, viszont arra nincs állami támogatás a feladat-finanszírozásban, annak összegét a Képviselő-testület saját önkormányzati költségvetése terhére kell kiszámfejteni, akár csak a költségtérítése összegét. Emlékeztetett, hogy az alpolgármester úr már az alapuló ülésen tett egy illetmény emelésére vonatkozó lemondó nyilatkozatot mind az illetmény, mind a költségtérítés összegére vonatkozóan, így a Képviselő-testületnek nem kell saját hatáskörében döntést hoznia. Javasolta az írásban kiadott előterjesztésben foglaltak megvitatása utáni elfogadását.

**K é r d é s, hozzászólás nem hangzott el.**

**Somodi Balázs alpolgármester:** *összefoglalójában* megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben és ahhoz csatolt mellékletében foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 6 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

**42/2025. (VI. 27.) Ökt határozat**

**Tárgy:**  *Csanytelek Község Önkormányzata Polgármester illetménye és költségtérítése összege megváltoztatása*

**H a t á r o z a t**

Csanytelek Község Önkormányzata Képviselő-testülete megtárgyalta a tárgyi előterjesztésben foglaltakat és az alábbi döntést hozta.

1. A Képviselő-testület a fenti tárgyban általa kiadott **64/2024. (XII. 20.) Ökt határozatát** 2025. július 01. napjával **hatályon kívül helyezi,** hivatkozva a Magyarország helyi önkormányzatairól szóló 2011. évi CLXXXIX. törvény 71. § (1)-(4) bekezdésében foglaltakra.
2. A Képviselő-testület a Magyarország helyi önkormányzatairól szóló 2011. évi CLXXXIX. törvény 71. § (4) bekezdés d) pontjára és az Mötv. 146/M. §-ára hivatkozva rögzíti, hogy **Erhard Gyula** (szül.: Zenta, 1958. 12. 06., anyja neve: Ozsvár Etelka, adószáma: 8335763933, Csanytelek, Járandó u. 14. sz. alatti lakos) **Csanytelek Község Önkormányzata főállású Polgármestereként 2025. július 01. napjától polgármesteri tisztsége fennállása időtartamára, havonta bruttó 1.501.600.- Ft** (azaz: egymillió-ötszázegyezer--hatszáz forint) **illetményre** **jogosult 2026. június 30. napjáig.**
3. A Képviselő-testület Csanytelek Község Önkormányzata Polgármestere számára 2025. július 1. napjától *költségtérítés jogcímén* havonta bruttó **225.200.- Ft összegére** jogosult, amely a 2.) szerinti illetménye 15 %-a. A Képviselő-testület hatályon kívül helyezi, ugyanezen tárgyban kiadott 65/2024. (XII. 20.) Ökt határozaát.
4. Felkéri a Képviselő-testület Kató Pálné jegyzőt, hogy ezen határozat 1.) pontjában foglaltak végrehajtása érdekében szükséges intézkedést a vonatkozó hatályos jogszabályok szerint eljárva tegye meg.

Végrehajtás határideje: azonnal

Végrehajtásért felelős: Kató Pálné jegyző

Beszámolás határideje: soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Magyar Államkincstár Békés Vármegyei Igazgatósága (Békéscsaba)
* Erhard Gyula polgármester
* Kató Pálné jegyző és általa
* Tápainé Karkas Krisztina Adó- és Pénzügyi Iroda Vezetője (Helyben)
* Irattár

**Egyebek**

**Kató Pálné jegyző:** elmondta, hogy kettős érzetet kelt az éves adótervbe be nem tervezett iparűzési adó váratlan 18 millió Ft egyösszegű befizetése, ami felborítsa az éves adóerőképességet, ami 18.000.- Ft-ról közel 25.000.- Ft-ra fog megemelkedni. Ennek azért van jelentősége, mert a számszaki adatok alapján, a jelenleg hatályos vonatkozó központi jogszabály szerint szolidaritási adó befizetőjévé válik önkormányzatunk, s így teljesen meg fog változni az eddig megszokott állami támogatásra való jogosultság mértéke. Konkrétan a plusz támogatások helyett csökkeni fog a feladat finanszírozás körében adott központi támogatás mértéke. Tekintettel arra, hogy költségvetési forrás elvonására kerül sor, így a be nem tervezett bevétel elköltése nem célszerű, ezért tartalékalapba helyezték a plusz bevételt, várva a központi intézkedésre. A helyi adóhátralék beszedése végrehajtó általi közreműködése mellett a hátralékos számlára elektronikus úton történő inkasszó alkalmazására is sor kerül, amely lerövidíti a végrehajtási eljárás idejét.

Elmondta, hogy kedden fogja kiküldeni a díszülésre szóló meghívót, amely ülés nem a díszteremben, hanem a Faluházban lesz, július 5. napján, de. 9 órakor.

Szólt a Pénzügyi Ellenőrző, Foglalkoztatáspolitikai és Településfejlesztési Bizottság ülésen elhangzott javaslatról, miszerint időszerű lenne a Képviselő-testület tagjai és a bizottságok tagjai részére önkormányzati rendeletbe foglaltak szerint megállapított tiszteletdíjak összegének emelése, mert a jelenleg hatályos összeg már elértéktelenedett és környező településen működő önkormányzatok képviselői tiszteletdíjához viszonyítva megalázóan alacsony. Nem látja akadályát annak, hogy a hatályos önkormányzati rendelet módosítása keretében sor kerüljön az érintettek tiszteletdíja emelésére, melynek pénzügyi fedezete az önkormányzat költségvetési pénzmaradványa lehet.

Tájékoztatást adott a közelmúltban megjelent olyan központi jogszabályokban foglaltakról, amely tartalmát tekintve önkormányzati feladat és hatáskört érint. Emlékeztette a testület tagjait az éves munkatervben foglaltakra, miszerint július és augusztus hónap tanácskozási szünet, viszont szeptembertől decemberig óriási anyag-mennyiségű napirendi pontokra lehet számítani, tekintettel a Társulás székhelye megváltoztatásából eredően szükséges minden dokumentum módosítására, melyet mind a 4 Tagönkormányzatnak előzetesen véleményeztetnie kell.

**Bernát János képviselő:** szerinte az adott helyi vállalkozónak nem az önkormányzathoz, hanem az önkormányzat által létrehozott Európai Csanytelekért Közalapítványhoz kellett volna teljesíteni befizetési kötelezettségét, mert ezzel elkerülhető lett volna a szolidaritási adó.

Említést tett arról, hogy a közelgő Falunap alkalmas lenne arra, hogy a település hírnevét öregbítő civil szervezet tagjai közül kimagasló eredményt elérők kitüntetést, de legalább oklevelet kapjanak. Kiemelte az Őszikék szervezetét, amely tevékenysége átfedi az egész település lakossága körét., majd szólt arról, hogy elmaradt az asztalitenisz szakosztálya megyei versenyen elért első helyezését értékelő elismerésre vonatkozó lakossági tájékoztatás, amelyet orvosolni lehetne.

Elmondta, hogy a település több utcájában is tapasztalható az az áldatlan állapot, hogy a lakóházak udvaráról kihajló faágak akadályozzák a gyalogosok és a gépjárművek közlekedését. Az érintett személyek írásban történő felszólását javasolta, és ha az nem vezet eredményre, akkor az érintett költségére az önkormányzatnak kell végrehajtani a feladatot. Ennek költsége nem rengeti meg az önkormányzat költségvetését, szabad pénzügyi forrásból meg lehet oldani.

**Kató Pálné jegyző:** a képviselői bejelentésben foglaltakra vonatkozóan elmondta, hogy az iparűzési adó fizetésére kötelezettsége a helyi vállalkozó által beadott adóvallása alapján keletkezik, a fizetendő adó összege, benne a vállalkozó szándéka szerint, az általa működtetett telephelyek között miként osztja meg az összeget. Ez adóhatósági jogkör, amely nem adható át sem az adott Közalapítványnak, sem más szervezetnek, ez önkormányzati bevétel, melyre épül az önkormányzat költségvetési kiadása az adott évben. Ennek végrehajtása több egymásra épülő központi és helyi jogszabályban rögzített feladatellátást jelent.

Tudomása van arról, hogy Polgármester úr nem csak oklevelek, hanem dísztárgyak átadására készül a helyi civil szervezet körében, melyet a helyi civil szervezetek vezetői számára fog átadni. Nem volt arról információja, hogy az asztalitenisz szakosztály tagjai megyei versenyt nyertek, mert elmaradt annak kommunikálása.

Az utcára kihajló faágakra vonatkozó kötelezettségekre vonatkozóan már többször adott ki írásban felhívást a helyi lapban, de arra való kötelezettség teljesítése elmaradt. A hivatal nem végezhet vállalkozói tevékenységet, így nincs arra mód, hogy az érintett lakóház tulajdonosa helyett, annak költségén hajtson végre favágási feladatot.

**Bernát János képviselő:** bejelentette, hogy saját költségén vesz 10 liter benzint és végig járja motoros fűrésszel az érintett területet és le fogja vágni az utcára kinyúló faágakat.

**Somodi Balázs alpolgármester:** a kommunikációnak oda- vissza kellene működnie, hiszen nincs arról információ, hogy milyen versenyen milyen eredményt ér el egy adott helyi civil szervezet, akkor nincs rá megfelelő reakció sem. Az asztalitenisz szakosztály a Csanyteleki Sport Clubon belül működik, mely szervezet az idei falunapon kitüntető címet fog kapni, ami nem csak oklevelet, hanem dísztárgyat is jelent.

**Somodi Balázs alpolgármester:** megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.

K.m.f.

……………………………………… …………………………………………

 Somodi Balázs Kató Pálné alpolgármester jegyző